04.06.2020

**Владимир Уйба: «Югыд ва» национальнӧй парк сетӧ историяӧн, культураӧн да этнографияӧн тӧдмасьӧм вылӧ зэв ыджыд позянлунъяс»**

Та йылысь Коми Республикаса Юралысьлысь могъяс недыр кадколастӧ збыльмӧдысь висьталіс «Югыд ва» национальнӧй парклӧн Пӧдчерем сиктын гӧститан комплекс видзӧдлігӧн. Сійӧ воліс сэтчӧ лӧддза-номъя тӧлысь 3 лунӧ Вуктыл районӧ удж серти ветлігӧн.

«Югыд ва» национальнӧй парк – му вылас дзик аслыспӧлӧс места, - вылӧ донъяліс парксӧ Владимир Уйба. - Миян могным – сы йылысь висьтавны Россия да мир пасьтала. Ми вермам вӧзйыны Россияса туризмлӧн национальнӧй уджтасӧ пыртны вӧрзьӧдлытӧм парматі экомаршрутъяс да туристъяслы вогӧгӧрся туръяс. Та серти уджсӧ ми нуӧдам нин. Пӧдчеремса база – тайӧ сӧмын панас».

Пӧдчерем сиктын гӧститан комплекссӧ стрӧитӧма 2015 воын ООН-лӧн сӧвмӧдан уджтас проект серти Глобальнӧй экологическӧй фондлӧн грант сьӧм вылӧ, а сідзжӧ «Югыд ва» национальнӧй парклӧн сьӧм вылӧ.

Национальнӧй парклӧн администрация дасьтіс гӧститан комплекс бурмӧдӧм вылӧ проект. Сы серти кӧсйӧны кыпӧдны 2 выль керка. Тайӧ сетас позянлун примитны унджык туристӧс.

Паркса директор Татьяна Фомичева шыӧдчис регионса юрнуӧдысь дорӧ корӧмӧн отсавны кыскыны инвесторъясӧс парклысь инфраструктура паськӧдӧм вылӧ. Сійӧ тшӧтш аттьӧаліс Владимир Уйбаӧс вӧр-ва видзанін дорӧ интересысь да сійӧс сӧвмӧдны зільӧмысь.

Быд во «Югыд ва» национальнӧй паркӧ волӧ 7000 гӧгӧр турист.

«Югыд ва» парксӧ Печора-Ылыдзса заповедниккӧд пыртӧма ЮНЕСКО-лӧн Ставмирса вӧр-ва озырлун лыддьӧгӧ. Сэні налы сетӧма ӧтувъя ним - «Комиын вӧрзьӧдлытӧм вӧр». Тайӧ Россиялӧн медводдза объект, кутшӧмӧс пыртӧма тайӧ лыддьӧгӧ.

\*\*\*«Югыд ва» национальнӧй парк» федеральнӧй сьӧмкуд канму учреждениесӧ лӧсьӧдӧма «Россияса вӧр овмӧс сӧвмӧдан федеральнӧй службалӧн «Югыд ва» национальнӧй парк Коми Республикаын лӧсьӧдӧм йылысь» Россия Федерацияса Веськӧдлан котырлӧн 1994 во 04.23 лунся 377 №-а шуӧмӧн, медым видзны Войвыв да Приполярнӧй Уралын паныдасьлытӧм вӧр-ва объектъяс да комплексъяс, кутшӧмъяслӧн экология да история боксяньыс тӧдчанлуныс зэв ыджыд.

«Югыд ва» национальнӧй парк меститчӧ Коми Республикаса Инта, Печора да Вуктыл муниципалитетъясын. Парк – тайӧ федеральнӧй тӧдчанлуна торйӧн ёна видзан мутас, мый пырӧ Россия Федерацияса вӧр-ва озырлун да экология министерстволӧн веськӧдлӧм улӧ.

Национальнӧй парк лоӧ ыджыд вӧр-ва видзанінъяс пиысь ӧтиӧн оз сӧмын Россияын, но и мирын: сылӧн площадьыс – 2 млн. гӧгӧр гектар (1894,1 сюрс гектар). Европаын тайӧ морт киӧн вӧрзьӧдлытӧм вӧр.

Паркын да сылӧн мудоръясын Ураллӧн медся джуджыд гӧраяс: Народа, Карпинскийлӧн, Кӧлӧкӧльня, Тӧвпозіз, Сабля да парклӧн символ – Манарага. Урал рытывладорас пансьысь юяс визувтӧны да усьӧны Печора юӧ. Сійӧ Европаын медся ыджыд юяс пӧвстысь ӧти, а сӧстӧмлун серти – медся сӧстӧм. Паркті визувтысь ыджыд юясӧн лоӧны Кожим, Косью да Ыджыд Сыня – Приполярнӧй Уралын, Пӧдчерем да Тшугӧр – Войвыв Уралын.

04.06.2020

**Владимир Уйба: «Национальный парк «Югыд ва» - это безграничные возможности познания истории, культуры, этнографии»**

Об этом исполняющий обязанности Главы Республики Коми заявил во время посещения гостевого комплекса Национального парка «Югыд ва» в селе Подчерье. Визит состоялся 3 июня в рамках рабочей поездки руководителя региона в Вуктыльский район.

«В Национальном парке «Югыд ва» есть то, чего больше нет нигде, - заявил Владимир Уйба, - И мы должны показать это всей России, всему миру. Мы можем предложить для Национальной программы Ростуризма экомаршруты по девственным лесам и круглогодичные туристские продукты. И эта работа уже ведётся. База в Подчерье – только начало».

Гостевой комплекс в селе Подчерье был построен в 2015 году на средства гранта Проекта Программы развития ООН Глобального экологического фонда, а также собственные средства Национального парка «Югыд ва».

Администрацией Национального парка «Югыд ва» разработан проект по обустройству гостевого комплекса, который предполагает строительство 2-х новых гостевых домов, что позволит увеличить поток туристов.

Директор Национального парка Татьяна Фомичева обратилась к руководителю региона с просьбой помочь с привлечением инвесторов для расширения инфраструктуры парка и поблагодарила его за внимание и заинтересованность в развитии заповедника.

Ежегодно Национальный парк «Югыд ва» посещает порядка 7000 туристов, он является наиболее популярным и посещаемым туристским объектом Республики Коми.

«Югыд ва» совместно с Печоро-Илычским заповедником включен в список Всемирного природного наследия ЮНЕСКО под общим названием «Девственные леса Коми». Это самый первый российский объект, включенный в данный список.

\*\*\*ФБГУ «Национальный парк «Югыд ва» (в переводе с коми означает «Светлая вода») учрежден постановлением Правительства Российской Федерации от 23.04.1994 г. № 377 «О создании в Республике Коми национального парка «Югыд ва» Федеральной службы лесного хозяйства России» в целях сохранения уникальных природных объектов и комплексов Северного и Приполярного Урала, имеющих большую экологическую, историческую и рекреационную ценность.

Национальный парк «Югыд ва» (далее – парк) расположен в Республике Коми на территории Интинского, Печорского и Вуктыльского муниципальных образований. Парк — особо охраняемая природная территория федерального значения, входящая в подчинение Министерства природных ресурсов и экологии Российской Федерации.

Национальный парк — один из крупнейших природных резерватов не только в России, но и в мире: его площадь составляет около 2 млн. га (1894,1 тыс. га). Это самый большой в Европе массив первичных бореальных (северных) лесов, сохранившихся практически в ненарушенном состоянии.

На территории парка и по его границе расположены самые высокие вершины Урала: горы Народная, Карпинского, Колокольня, Тельпос-из, Сабля и символ парка - гора Манарага. Многочисленные горные реки парка берут начало на западном склоне Уральского хребта и несут свои воды в Печору – одну из крупнейших и самую чистую реку Европы. К наиболее крупным рекам парка относятся Кожим, Косью и Большая Сыня на Приполярном Урале, Подчерем и Щугор — на Северном Урале.

2727 Лыткин